Kamp by Gecko Rock | Henry Jonker Online
On: Aug 11Author: Henry JonkerCategories: Avonture, Buitelewe, Familie 2 Comments
Vrydagmiddag so duskant 2pm trek die 80 Series se neus by die hek het. Die tyd het aangebreek dat ek en die seuns vir ŉ naweek ontsnap van die dag-tot-dag se gejaag en geraas. Beste manier om jou kop skoon te kry is om in die natuur te kom – punt!
By Touwsrivier draai ons regs en volg die grondpad langs die spoorlyn vir so +/- 30km tot ons die Gecko Rock bord aan ons linkerkant kry. Die reservaat behoort aan die Deal familie (Jonathan & Sharon) van 2002 en bied ŉ groot verskeidenheid aktiwiteite aan hulle gaste op die Karoo reservaat.
Na ŉ vinnige stop by ontvangs is ons met die klip “Jeep track” deur die vallei tot ons by die Eco Valley kamp kom. Hierdie is die kleiner van die twee kampplekke op die plaas en kan maksimum 3 gesinne akkommodeer. Die naweek gaan dit net ek en die seuns in die vlakte wees – perfek!
Die wolke het die Vrydagaand om ons begin toe trek en op ŉ tyd het ek gedink ons kuiertjie om die vuur gaan dalk kort geknip word deur reën. ŉ Ligte bui reën het eers laat die aand, toe ons al warm onder die komberse in die daktent was, geval.
Saterdagoggend, en mens die wêreld is leeu koud. Die seuns se tande klap soos hulle wag terwyl ek melk kook vir hulle pap.
Na ontbyt is die seuns die veld in om die area te gaan verken terwyl ek die Cruiser reg kry (daktent moet weer afgeslaan word, los sakke moet uit…) vir die 4×4 roete (The Seattle Trial) wat ons later die oggend gaan aanpak.
Na ŉ groot gesukkel het ek die seuns uiteindelik uit die veld en in die voertuig reg vir die 4×4 roete wat +/- ŉ 100m van die kamp terrein begin. Van hier kronkel die roete (meestal klip) oor die koppies en deur droë rivier lope. Party plekke moet daar kop gehou word en is dit beter om maar eers die gedeelte te stap voor jy net in voeter.
Die seuns het die uitdagende gedeeltes ge-LOVE met al die rond skuttery. Toe ons so ¾ deur die roete is, het die honger ons oorval en is daar besluit om sommer ŉ worsie te “tan” so langs die pad.
Aan die einde van die roete het ons skietbaan se kant toe geskuif waar Jonathan en twee ander manne reeds besig was om rustig te verkeer na ŉ oggend se oefen op die skietbaan.
Seuns was opgewonde om agter die geweer (.270 Ruger) in te skuif so na ŉ vinnige stappie deur die veld is ons aangewys waar om skiet. Hierdie sou Jean se verste teiken al gewees het waarna hy skiet en die knapie het die dog geklap op 225m 80% van die keer. Welgedaan boeta!!
Met die dat Jean meeste agter die geweer was, het Lian sy ontevredenheid BAIE duidelik gemaak en moes ek die klein knaap ook sy 1st geleentheid agter die geweer gee. Op 3 jaar oud het ek gedink hy sal effe skrik na die 1st skoot, maar inteendeel dit was nie die geval nie. Die 2 knape het gou werk gemaak om my boks patrone weg te skiet 🙁
Terug by ontvangs het ons ons hout voorraad aangevul voor ons gou vinnig die ander kamp, De Wet’s Rus, gaan verken het.
Die dag het sy merk begin maak op die seuns en die koppies het begin kant toe val. Dit was tyd om terug te skiet na ons kamp toe waar hulle rustig kan wees.
Saterdagmiddag terug by ons kamp en die seuns speel die wêreld plat terwyl ek die Lions vs Crusaders final op die radio luister 🙁
Na die wedstryd wou die seuns hulle nuwe EcoCharge+ (dankie EcoXGear) ligte gaan toets en wat ŉ beter manier as deur ŉ vinnige nagmars aan te pak.
Jean was die aand aan diens vir die braai terwyl Lian seker gemaak het die vuur put kry gereeld hout. Ek as supervisor het rustig gesit terwyl daar geteeg was aan ŉ paar koue Klippies & Cola’s.
Sondagoggend en die wêreld is effe wit geryp om ons. Toe die son se strale ons uiteindelik tref is daar eers besluit om uit die daktent te klim.
Gecko Rock se Eco Valley kampterrein is definitief op my top 5 plekke om weer te gaan besoek. Seuns, en ek, het dit terdeë geniet en sal gou weer draai daar gaan maak.
Kliek hier vir paar fotos van die naweek.
August 15, 2017 at 3:11 pmReply
What an incredible outflow of your journey with your kids at Gecko Rock Private Nature Reserve. What a treat reading it. Love your photos. So thrilled you had a good time here with us. Anyone wishing to make contact with me directly to book your weekend getaway in one of our two campsites or our cottages or cabins can reach me on sharon@geckorock.co.za or on whats app at 082-4938733. My landline is also 023-3589902.
See you all here soon.
August 23, 2017 at 7:13 amReply
Had a fantastic visit Sharon and look forward bringing my wife on the next trip.
← Jag by Mullersvlei
→ Kamp by Die Mond & Cederberg Oasis
RT @AllBlacks: Respect. https://t.co/hxM5s6IrJE2 days ago
Beyond PROUD! https://t.co/T0f40aUPl32 days ago
Had an awesome weekend with these 3 gents - 1 slightly older then the other 2 :-) Everybody is accounted for and g… https://t.co/uzPReLkwNu3 days ago